Dag Ove Johansen

Dag Ove Johansen (født 4. februar 1950 i Mo i Rana) er en norsk forfatter.

Johansen er utdannet lærer, og har undervist i barneskole, spesialskole, ungdomsskole og videregående skole. I årene 1969-74 utga han science fiction-fanzinen Fabula. Hans eget nettmagasin Fabula er oppkalt etter denne fanzinen. Han debuterte i 1974 med science fiction-novellesamlingen T for Tramatura.

Komsatrilogien handler om steinaldermenneskene bosatt ved Nord-Europas største helleristningsfelt i Alta. Bøkene kom inn under Kulturrådets innkjøpsordning.«Dag Ove Johansen», Alt om Fauske.

Som forfatter er han mest kjent for den 12 binds historiske romanserien Sjamanens rike (2002–2003) om samisk utvandring til Alaska i 1890-årene. «Første gang jeg hørte denne historien, var i 1989 da jeg leste boken Samer, rein og gull i Alaska av Ørnulv Vorren. Historien om de amerikanske myndighetene som fikk samer til å komme til Alaska for å lære eskimoene reindrift.»«Sjamanens rike», NRK 7. juni 2002 Serien er også utgitt på samisk. I 2022 utkom hele serien Sjamanens rike som lydbøker på Cappelen-Damm. Johansen er medlem av Norsk Forfattersentrum og Forfatterforbundet, og medlem av Nordnorsk Forfatterlag (NnF) siden 1973. Har sittet i styret for NnF flere ganger. Utga det første medlemsbladet for NnF i stensilert/offset-trykket utgave, og startet og driftet også NnFs nettside noen år, til begge ble overtatt av mer profesjonelle krefter i forfatterlaget. Johansen er nå NnF-medlemmet med lengst fartstid.

I mange år var han redaktør av avisen Samfunnsliv, stiftet av Bertram Dybwad Brochmann i mellomkrigstiden. Johansen var sterkt opptatt av Brochmanns filosofi, kalt «nyorienteringen», med klare religiøse og politiske referanser. Johansens engasjement preget fanzinen Fabula og novellesamlingen han utga på Forlaget For Flere i debutåret 1974, Planetmalerne, der budskapet fra «nyorienteringen» fikk flere av novellene til å fremstå mer som foredrag om Brochmanns filosofi enn som fortellinger.Øyvind Myhre: Anmeldelse av Dag Ove Johansen, Nova nr 5 1974

Siden 2007 er han ansvarlig for Bondes Forlag.Presentasjon på LinkedIn

 Bibliografi 
 T for Tramatura – novellesamling (1974) 
 Planetmalerne – novellesamling (1974) 
 Syklon – novellesamling (1979) 
 Alien - den åttende passasjer (oversettelse) (1979)
 Ond sirkel – roman (1984) 
 Stormnatt – roman (1988) 
 Rambos lov – ungdomsroman (1990) 
 Den hvite søvnen – roman (1991) 
 Havørnas skygge – roman (1992) 
 Nordlysvinger – roman (1993) 
 Tidskapselen – ungdomsroman (1998) 
 Sjamanens rike:
Ravnedrøm – roman (2002)  
Frostmåne – roman (2002) 
Vestenfor – roman (2002) 
Vindmarkene – roman (2002) 
Trommereisen – roman (2002)  
Dødsmasken – roman (2002)  
Verdens ende – roman (2003)  
Ravnene flyr – roman (2003)  
Fire vinder – roman (2003)   
Varghjerte – roman (2003)   
Østenfor måne – roman (2003)   
Der elvene møtes – roman (2003)  
 Johansens Åpenbaring – essays og noveller (2004)
 Kunsten å lese Bibelen (Bertram D. Brochmann : nyutgivelse og bearbeidelse v/Dag Ove Johansen, Bondes Forlag) – debattbok (2007)
 Landet bakom – dokumentar (2014)
 Stormnatt – roman/e-bok (2017)
 Storm Night – roman/e-bok (2017)
 Sjamanens rike – romaner/hele serien som e-bok (2017)
 Landet bakom – dokumentar-e-bok (2017)
 Helhetsøkonomien (tidl. Totalitetsøkonomien ; av Gjert E. Bonde, bygget på B. D. Brochmanns ideer : nyutgivelse og bearbeidelse v/Dag Ove Johansen, Bondes Forlag) (2019)
 Vargtid – science fiction-fabel i fire deler (2020)
 Lemenhæren – science fiction-noveller (2020)
 Landet bakom – (ny og utvidet utgave av boken fra 2014) (2022)

 Referanser 

 Eksterne lenker 
 Dag Ove Johansens serie om samisk utvandring til Alaska 
 Fabula: Dag Ove Johansens nettsted 
 Den samfunnskritiske avisen Dag Ove Johansen er redaktør for
 Presentasjon av Dag Ove Johansen i Forfatterkatalogen på Forfattersentrums nettsider
 Presentasjon av Dag Ove Johansen i nettsiden til Alt om Fauske

Kategori:Norske romanforfattere
Kategori:Norske serieforfattere
Kategori:Norske forfattere av ungdomsbøker
Kategori:Norske science fiction-forfattere
Kategori:Personer fra Rana kommune
Kategori:Personer fra Saltdal kommune